钦定古今图书集成/明伦汇编/氏族典/第352卷 > 《廖用贤尚友录》 > 侯延广
## 钦定古今图书集成/明伦汇编/氏族典/第352卷 > 《廖用贤尚友录》 > 侯延广

按《宋史侯益传》：“益子仁矩。仁矩子延广，初在襁褓中，
遭王景崇之难，乳母刘氏以己子代延广死，刘氏行
丐抱持延广至京师还益。仁矩卒，补西头供奉官。太
平兴国初，迁阁门祗候。会西北戎入寇，充同、鄜、坊、延
丹缘边都巡检使。戎人闻延广至，不敢复为寇乱，擢
拜崇仪使。”淳化二年，李继迁扰夏台，命延广知灵州。
夏台平，留为延州钤辖。至道间，继迁寇灵州，朝廷谋
帅钱若水称延广可使，就拜宁州团练使、知灵州。二
年，卒。子绍隆，东染院使。绍隆子宗亮，右侍禁、阁门祗
候。